Dag 18:Volg die tradisie van wyse mense - www.bybelkennis.co.za
by Coen Slabber · Published 18/12/2016 · Updated 23/11/2016
Van waar het die wyse manne/sterrekykers wat na die baba Jesus kom kyk het, gekom? Miskien is dit nie die regte vraag nie. Ons weet dat hulle uit die ooste gekom het – moontlik uit Persië. Maar hoekom het hulle gekom? Hoe het hulle in daardie verre land uitgekyk vir die geboorte van die koning van die Jode, Jesus?
Ons kan dit nie bewys nie, maar dit lyk tog asof hulle deur 'n profesie van Daniël aangespoor was. Daniël, die Ou Testamentiese profeet, was in ballingskap in Babilon. Hy word die leier van 'n groep wyse manne. In Daniël 9 profeteer hy die tyd van die geboorte en dood van die Messias. Het hierdie een profesie van ongeveer 400 jaar vantevore die wyse manne aangespoor om hulle goud, wierook en mirre as geskenke te bring?
Dit is moontlik. Dit is geen verrasing dat Jesus se geboorte vol moontlikhede is nie. As gevolg van Kersfees kan ons vir God deur sy Seun wat mens geword het, ken. As gevolg van sy geboorte is dit moontlik dat ons sondes vergewe kan word. As gevolg van hierdie geboorte kan almal wat in Hom glo toegang tot sy hemelse woning kry. As gevolg van Christus kan ons steeds aan die hoop vir vrede op aarde vir die mense in wie Hy 'n welbehae het, vashou. Dit is vandag steeds wyse manne en wyse vroue wat reageer op die moontlikhede van daardie groot gebeurtenis wat die wyse manne uit die ooste na Betlehem gebring het.
Waar is Hy wat as koning van die Jode gebore is? Ons het sy ster sien opkom en ons het gekom om aan Hom hulde te bewys (Matteus 2:2).